கேள்வி: ஏ. எச். எம். அஸ்வர் - வாழ்க்கைக் குறிப்பு பற்றி நீங்கள் என்ன அறிந்துள்ளீர்கள்?
பதில்: எம். எச். எம். அசுவர் 1937 பெப்ரவரி 8 ஆம் நாள் பிறந்தார். கொழும்பு சாஹிரா கல்லூரியில் கல்வி கற்றார். பின்னர் மகரகமை கபூரிய்யா அரபுக் கல்லூரியில் மார்க்கக் கல்வி கற்றார். மகரகமை செய்தியாளராக பத்திரிகைகளுக்கு செய்திகள் வழங்கி வந்தார். தமிழ், சிங்களம், ஆங்கிலம் என மும்மொழிகளிலும் புலமை பெற்ற அசுவர் மொழிபெயர்ப்பாளராகவும் பணியாற்றியுள்ளார். முன்னாள் சபாநாயகர் பாக்கீர் மாக்கார் தனிப்பட்ட செயலாளராகவும் பணியாற்றியுள்ளார்.
கேள்வி: ஏ. எச். எம். அஸ்வர் - அரசியலில் பற்றி விளக்கவும்.
பதில்: 1950களின் ஆரம்பத்தில் லங்கா சமசமாஜக் கட்சியில் இணைந்து அரசியலில் ஈடுபட்டார். 1955 இல் ஐக்கிய தேசியக் கட்சியில் இணைந்தார். முன்னாள் அரசுத் தலைவர் ஆர். பிரேமதாசாவின் மொழிபெயர்ப்பாளராக நீண்ட காலம் பணியாற்றினார். இலங்கை நாடாளுமன்றத் தேர்தல், 1989 அடுத்து ஐக்கிய தேசியக் கட்சியின் தேசியப் பட்டியல் நாடாளுமன்ற உறுப்பினர் ஊடாக நாடாளுமன்றத்திற்குத் தெரிவு செய்யப்பட்டார். முசுலிம் சமய விவகார இராசாங்க அமைச்சராகவும், 2002-2004 காலப்பகுதியில் ரணில் விக்கிரமசிங்க ஆட்சியில் நாடாளுமன்ற விவகார இராசாங்க அமைச்சராகவும் பதவி வகித்தார். 2008 ஆம் ஆண்டு ஐக்கிய மக்கள் சுதந்திர முன்னணியில் சேர்ந்து முன்னாள் அரசுத்தலைவர் மகிந்த ராசபக்சவுடன் இணைந்து செயற்பட ஆரம்பித்தார். 2010 ஆம் ஆண்டு அக்கட்சியினூடாக தேசியப் பட்டியல் உறுப்பினராக மீண்டும் நாடாளுமன்றம் சென்றார். 2014 நவம்பர் 28 இல் நாடாளுமன்ற உறுப்பினர் பதவியைத் துறந்தார்.[http://www.thinakaran.lk/2014/11/29/?fn=n14112910 அஸ்வர் எம்.பி இராஜினாமா] , தினகரன், நவம்பர் 29, 2014 அதன் பின்னர் இறக்கும் வரை கூட்டு எதிர்க்கட்சியின் முசுலிம் முற்போக்கு முன்னணியின் செயலதிபராக இருந்து பணியாற்றினார்.
கேள்வி: ஏ. எச். எம். அஸ்வர் - கலை இலக்கியப் பங்களிப்பு என்பது என்ன?
பதில்: ''வாழ்வோரை வாழ்த்துவோம்'' எனும் மகுடத்தின் கீழ் ஏராளமான இலக்கியவாதிகளைக் கெளரவப்படுத்தியுள்ளார். ஊடகங்களின் துடுப்பாட்ட வர்ணனையாளராக இருந்துள்ளார். முசுலிம் லீக் வாலிப முன்னணியின் தலைவராகவும் அகில இலங்கை முசுலிம் கல்வி மாநாட்டின் உபதலைவராகவும் ஆலோசகராகவும் பணியாற்றினார். மேலவை உறுப்பினர் மசூர் மௌலானா, அமைச்சர் ஏ. சி. எஸ். ஹமீட் ஆகியோரின் வாழ்க்கை வரலாறு உட்படப் பல நூல்களை எழுதி வெளியிட்டுள்ளார்.